Óleyfilegt kadmíum-magn í áburði hjá Skeljungi Komið hefur í ljós að áburður frá breskum birgja Skeljungs , áburðarfram-leiðandanum Origin , hafi innihaldið meira magn kadmíums en leyfilegt er hér á landi . Skeljungi barst tilkynning frá Matvælastofnun þessa efnis síðdegis í gær . Íslenskar reglur um magn kadmíums heimila aðeins áburð með kadmíum-innihaldi undir 50 mg / kg P. Sýni sem tekin voru á vegum Matvælastofnunar reyndust innihalda of mikið magn kadmíums – eða á bilinu 53 til 111 mg / kg P. „ Skeljungur fékk fyrr á árinu niðurstöður mælinga óháðrar rannsóknarstofu í Bretlandi ( NRM ) um að kadmíum-magn fosfórs sem nota skyldi í áburð fyrir Íslandsmarkað í ár væri langt innan leyfilegra marka . NRM mældi kadmíum-magn áburðar frá Skeljungi einnig á síðasta ári og reyndust niðurstöðurnar þá vera í fullu samræmi við sjálfstæðar sýnatökur og mælingar Matvælastofnunar , þ.e. magn kadmíums reyndist langt innan viðmiðunarmarka . Ósamræmið í niðurstöðum mælinganna nú kemur Skeljungi því í opna skjöldu , “ segir í tilkynningu frá fyrirtækinu . Einnig kemur fram að tilkynning hafi þegar verið send til viðskiptavina sem keyptu umræddan áburð .